ขอสอบถามก่อนหน้านี้มีประจำเดือนทุกสองอาทิตย์ ไปพบแพทย์ รพเอกชน แพทย์ฉีดcyclofemให้สองเดือนค่ะ (เดือนละเข็ม) ฉีดไปได้14วันประจำเดือนก็ยังมาอีกค่ะ(ปจด มาก่อนแพทย์นัดฉีดรอบถัดไป10วัน) และคราวนี้มีกระปริบปรอยตลอดที่ฉีดทั้งสองเข็มเลยค่ะ กระปริบปรอยจนชน จนปจดมาอีกรอบ(สองอาทิตย์) เมื่อเป็นดังนี้แพทย์จึงขออัลตร้าซาว พบว่ามีก้อนเนื้อในมดลูกขนาด1.7cm และมีพังผืดยังไม่เยอะมาก และมดลูกคว่ำ แพทย์รพเอกชน จึงคาดว่าเลือดที่ออกมาผิดปกติบ่อยๆนี้ น่าจะมาจากก้อนเนื้อนั้น แนะนำขูดมดลูก ดิฉันจึงได้ขอใบส่งตัวเพื่อไปพบแพทย์ประกันสังคมแทนค่ะ เมื่อพบแพทย์ประกันสังคม เเพทต์ไม่แนะนำขูดมดลูก เนื่องจากอยู่ด้านใน ขูดไปก็ไม่รู้ว่าจะเอาออกถูกมั้ย ไม่อยากให้เจ็บตัว (ระหว่างนี้มีเลือดกระปริบปรอยออกทุกวันนะคะ บางวันจางๆ บางวันเยอะเต็ม 1-2แผ่นแคร์ฟรี) แพทย์ประกันสังคมจึงขอรักษาด้วยการให้ยา เพื่อให้เลือดที่ออกมาหยุดก่อนค่ะ แพทย์จ่าย Medroxyprogesteroneทานวันละ 3เวลา ครั้งละ1เม็ด ทั้งหมด 7วัน เมื่อทานไป 3วันเลือดที่ออกมาเริ่มน้อยลงและจางไปกระปริบกระปรอยต่อ จนกระทั่งทานยาครบ7วัน (เม็ดสุดท้ายคือวันที่6ธันวาที่ผ่านมา) เลือดจางๆก็มีจนกระทั่ง9 ธันวา เริ่มมาเยอะขึ้น จึงคาดว่าน่าจะเป็นปจด แบบที่คุณแจ้งว่าเมื่อยาหมด2-3วันจะมีปจดมา เมื่อปจด มา จึงได้ไปพบแพทย์ตามนัด เล่าอาการตามนี้ให้แพทย์ฟัง ว่าเลือดไม่หยุดสนิทหลังทานยาครบแต่จางลงมาก แพทย์จึงถามว่า หลังกินยาครบ ปจดมาวันไหน ดิฉันเลยตอบไปว่าวันที่9ธค (เพราะมันเริ่มมาเยอะขึ้นในวันนั้น) เเพทย์นับปฏิทินจากวันที่9ต่ออีกยี่สิบวัน และบอกให้ดิฉันกินMedroxyprogesterone ในวันที่28ธันวานี้ค่ะ (แพทย์จ่ายเพิ่มให้ต่อ ทานเหมือนเดิมเลยค่ะ) ดิฉันถามแพทย์เเล้วว่า ถ้าเลือดที่ออกมารอบวันที่9ธค ยังมาไม่หยุด ก็ให้รอกินยาวันที่28ธค เลยหรอคะ แพทย์ตอบไม่ตรงคำถาม เเต่ก็เหมือนว่าใช่ ดิฉันเลยไม่ได้ถามต่อค่ะ เมื่อกลับมาบ้าน ตั้งเเต่วันที่9-15ธค มีปจด เลือดออกมาปกติ หลังวันที่15ธค เริ่มจางๆ จะเห็นเฉพาะตอนใช้กระดาษซับหลังปัสสาวะเสร็จค่ะ มันจางๆติดกระดาษ จนกระทั้งวันที่18ธคที่ผ่านมา มีเลือดออกมาอีกเเล้วค่ะ เต็มแคร์ฟรี1-2แผ่น มาแบบนี้จนถึงวันนี้เลยค่ะ 4วันเเล้ว มีคำถามดังนี้ค่ะ 1. ถ้ามีเลือดออกมาแบบนี้ ควรรอทานยาวันที่28ธันวา อยู่ไหมคะ หรือสามารถทานตอนนี้ได้เลย (เม็ดสุดท้ายรอบแรกหมดวันที่6ธันวา) 2. ถ้าต้องรอทานวันที่28 ธันวา เเล้วถ้าวันที่28 ธันวา ไม่มีเลือดออกเยอะแบบช่วงนี้เเล้ว แค่จางๆ ก็สามารถทานได้หรือไม่คะ 3. การที่มีเลือดออกประมาน1-2แผ่นแคร์ฟรี จะถือว่าเป็นการเสียเลือดเยอะเกินไปไหมคะ ถ้าเป็นแบบนี้ทุก ดิฉันควรทานยาบำรุงเลือดหรืออะไรไหมคะ กลัวหน้ามืดล้มไปค่ะ เพราะอาทิตย์หน้าต้องไปเที่ยวตปท10วัน กลัวเสียเลือดเยอะเกินไปแล้วจะเพลีย ตอนนี้ยังไม่มีอาการนะคะ เเต่ถามเผื่อไว้ก่อนค่ะ ขอบมากๆนะคะ
สวัสดีค่ะ การรับประทานยา Medroxyprogesterone เพื่อปรับประจำเดือน โดยทั่วไป แพทย์จะให้รับประทานวันที่ 1-7 หรือ 1-10 ของรอบเดือน ซึ่งจะคะเนว่ารอบเดือนรอบหนึ่งประมาณ 28-30วันดังนั้นจากที่ สอบถามแนะนำให้รับประทานยาตามที่แพทย์กำหนดอยู่เดิมนะคะ คือ 28 ธคหากมีเลือดออกผิดปกติต่อเนื่องแนะนำแจ้งแพทย์ผู้รักษาเพื่อพิจารณาการรักษาต่อไปส่วนยาบำรุงเลือดที่ผสมธาตุเหล็กสามารถรับประทานเสริมได้ในช่วงที่เสียเลือดมากค่ะ โดยสามารถปรึกษาแพทย์หรือเภสัชกรที่ร้านยาได้นะคะ